Diari Oficial de la Generalitat Valenciana


Sumari del DOGV 3241, del 13-05-1998 (1998/3594)

ORDRE de 28 d'abril de 1998, de la Conselleria de Cultura, Educació i Ciència, per la qual es regula l'elecció dels òrgans unipersonals de govern dels centres públics docents no universitaris de la Comunitat Valenciana en desplegament de les normes contingudes en els Decrets 233/1997 i 234/1997, de 2 de setembre, del Govern Valencià pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, respectivament.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1998/04/28/(1)/dof/vci/html**

### Dades del document

Número de DOGV
:   3241

Data del DOGV
:   13-05-1998

Secció del DOGV
:   I. DISPOSICIONS GENERALS

Número del document
:   1998/3594


Data del document
:   28-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 28 d'abril de 1998, de la Conselleria de Cultura, Educació i Ciència, per la qual es regula l'elecció dels òrgans unipersonals de govern dels centres públics docents no universitaris de la Comunitat Valenciana en desplegament de les normes contingudes en els Decrets 233/1997 i 234/1997, de 2 de setembre, del Govern Valencià pels quals s'aproven els reglaments orgànics i funcionals de les escoles d'Educació Infantil i dels col·legis d'Educació Primària, i dels instituts d'Educació Secundària, respectivament. [1998/X3594]
  
Els Decrets 233/97 i 234/97, de 2 de setembre, pels quals s'aproven els reglaments orgànics de les escoles d'Educació Infantil i dels col·legis d'Educació Primària, i dels instituts d'Educació Secundària, respectivament, autoritzen la Conselleria de Cultura, Educació i Ciència, en la disposició final primera, a desplegar el que disposen i a regular totes les qüestions que es deriven de la seua aplicació.
  
Fent ús de l'autorització concedida, aquesta ordre precisa els diferents aspectes derivats de la nova regulació dels òrgans unipersonals de govern dels centres públics, a fi de procedir a la seua elecció, designació i nomenament.
  
En virtut d'això, i en ús de les facultats que em confereix l'article 35 de la Llei de Govern Valencià,
  
ORDENE
  
Primer. Àmbit d'aplicació
  
Aquesta ordre serà d'aplicació als processos d'elecció, designació i nomenament dels òrgans unipersonals de govern que es realitzen als centres públics docents no universitaris ubicats a la Comunitat Valenciana.
  
Segon. Supòsits per a l'elecció
  
Els centres a què es refereix l'apartat primer els òrgans unipersonals de govern dels quals concloguen el mandat per al qual van ser nomenats o cessen per renúncia motivada acceptada pel director territorial de Cultura i Educació, escoltat el consell escolar, o que es troben en algun dels supòsits previstos en l'article 22 de la Llei Orgànica 9/1995, de 20 de novembre, procediran a elegir o designar els seus òrgans unipersonals de govern segons es disposa en aquesta ordre, en l'article 20 del Reglament Orgànic i Funcional de les escoles d'Educació Infantil i Primària i en l'article 16 del Reglament Orgànic i Funcional dels instituts d'Educació Secundària, aprovats respectivament pels Decrets 233/1997 i 234/1997, de 2 de setembre.
  
Tercer. Període d'elecció i data de nomenament
  
1. Els directors dels centres compresos en l'àmbit d'aquesta ordre seran elegits en la primera quinzena de juny. A l'efecte es convocarà una sessió extraordinària del consell escolar i amb aquest únic punt de l'ordre del dia.
  
2. El nomenament i presa de possessió dels òrgans unipersonals de govern tindran efectes de l'1 de juliol de l'any en què tinga lloc l'elecció i designació.
  
Quart. Candidats
  
1. Els candidats a director hauran de presentar per escrit davant el consell escolar, amb una antelació mínima de quinze dies respecte a la data de l'elecció, el programa de direcció, els mèrits professionals i les condicions que van permetre la seua acreditació per a l'exercici de la funció directiva en els termes establits per l'article 14 del Reglament Orgànic i Funcional de les escoles d'Educació Infantil i dels col·legis d'Educació Primària i l'article 10 del Reglament Orgànic i Funcional dels instituts d'Educació Secundària, aprovats pels decrets 233/1997 i 234/1997, de 2 de setembre. Prèviament el secretari del centre comprovarà que els professors que presenten candidatura tinguen els requisits establits en els esmentats reglaments.
  
2. En els centres a què es refereixen l'article 13.2 del Reglament Orgànic i Funcional de les escoles d'Educació Infantil i dels col·legis d'Educació Primària i l'article 9.4 del Reglament Orgànic i Funcional dels instituts d'Educació Secundària, aprovats pels Decrets 233/1997 i 234/1997, de 2 de setembre, respectivament, podran presentar-se com a candidats, de manera provisional, tots els professors del centre que tinguen algun dels requisits previstos en els mencionats articles. La direcció del centre examinarà les candidatures presentades per a verificar quina compleix el major nombre de requisits i en l'ordre assenyalat en els indicats preceptes del reglament.
  
La candidatura que complisca el major nombre de requisits serà la que haurà de sotmetre's a votació del consell escolar.
  
3. La proposta del nomenament del candidat que obtinga la majoria absoluta serà notificada pel president o presidenta de la mesa electoral al director territorial de Cultura i Educació per al seu corresponent nomenament.
  
Cinquè
  
En el cas de celebrar-se les eleccions a l'Institut de Batxillerat a Distància de la Comunitat Valenciana i al Centre Valencià d'Educació d'Adults a Distància, el director territorial de Cultura i Educació elevarà les propostes de nomenament de director i equip directiu a la Direcció General de Centres Docents, a la qual correspon efectuar-los segons els respectius reglaments.
  
Sisè
  
En els centres docents públics la titularitat dels quals siga d'altres administracions públiques diferents de la Generalitat Valenciana, els nomenaments de càrrecs directius els efectuarà l'òrgan competent de l'administració titular, després del procés electoral previst en aquesta ordre.
  
Setè
  
Els dies corresponents als terminis a què es refereix aquesta ordre s'entendran hàbils. Les actuacions del procés electoral es duran a efecte en dies lectius.
  
Vuitè
  
Aquesta ordre no serà d'aplicació als centres d'ensenyament dependents d'altres conselleries de la Generalitat Valenciana, llevat que en la seua normativa específica s'establisca el contrari.
  
Novè
  
Queden derogades l'Ordre de 14 de maig de 1997, per la qual es regula l'elecció dels òrgans unipersonals de govern dels centres docents públics no universitaris de la Comunitat Valenciana, i totes les disposicions de rang igual o inferior que s'oposen al que preveu aquesta ordre.
  
Deu
  
Els directors territorials de Cultura i Educació i els directors dels centres adoptaran les mesures necessàries per a garantir el normal desenrotllament del procés d'elecció a què es refereix aquesta ordre.
  
Onze
  
S'autoritza la Sotssecretaria de la Conselleria de Cultura, Educació i Ciència a dictar les instruccions necessàries per al desplegament i aplicació de aquesta ordre.
  
Dotze
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
València, 28 d'abril de 1998
  
El conseller de Cultura, Educació i Ciència,


Còpia Permalink ELI